Kampa Kurdan a Laviro ke pabesteyê paytextê Yunanistanî Atîna yo de semedê yadkerdişê şehîdanê Qirkerdişê Qamişlo û Xoverdayîşê Sûrî vîrardişêk ame kerdene.
Vîrardişo ke hetê multecîyan ra ame organîzekerdene fotografê şehîdan  ameyî akerdene û bi rêzgirewtişî dest pêkerd. Hetê endamê Têgarayîşê Ciwananê Şorişgêran Welat Dikmenî ra derheqê Qikerdişê Qamişlo û Xoverdayîşê Sûrî qiseykerdişêk ame kerdene. Qiseykerdişî de ame vatene ke do şehîdî çirey nêrê vîrrakerdene. Qala Şehîd Çîyagerî 'Se beno wa bibo  peynî do muhteşem bo' payra ameye çapikkerdene. Vîrardiş bi sînevîzyonê qirkerdişî û Çîyagerî qedîya.
